eo en eo eo eo es eo es eo eo ca eo eo eo eo eo it eo eo it eo eo es eo eo eo it eo hbs_lat eo it it eo eo es eo eo en eo eo eo eo eo nl pt gl eo eo eo es es eo eo es eo
Praktiku Esperanton en la Ĉefurbo de Meksiko, sabate la 10an de septembro* | Meksika Esperanto-Federacio
Ni Ĉiuj (Revuo de MEF)
Nuligu ensaluton per OpenID
Praktiku Esperanton en la Ĉefurbo de Meksiko, sabate la 10an de septembro*
Submitted by Mallely on Mar, 08/30/2016 - 09:02
Venu al nia jam tradicia konversacia rondo en la ĉefurbo de la lando, kiel kutime, ĝi okazas la duan sabaton de ĉiu monato, do septembre estos en la 10a je la 16ah, en la kafejo “La Tregua”, kies adreso estas: Calz. México-Tacuba 409, tre proksime de la metroo “Popotla”, linio blua.
Partoprenu, konu novajn esperantoparolantojn, revidu geamikojn, ludu, amuziĝu, disvastigu la internacian lingvon kaj plibonigu vian lingvan nivelon!
Ĉifoje ni parolos pri “diskriminacio”, tikla temo sed ja grava kaj diskutinda… ĉu vi scias ke ekzistas pluraj tipoj de diskriminacioj? Kelkaj estas ja evidentaj sed aliaj ne tiom, ĉiel “diskriminacio” povus konduki al pasiva aŭ aktiva perforto, kion vi pensas pri la afero?
Ni ankaŭ diskutos pri aliaj diversaj temoj, kompreneble, ankaŭ tiuj, kiuj rilatas al Esperanto mem, ekzemple pri ekzamenoj de la lingvo laŭ Komuna Eŭropa Referenckadro, okazontaj en Meksiko decembre.
Do integriĝu! Venu ĉimonate kaj ankaŭ en la venontaj okazaĵoj:
Ĉu vi estas komencanto? Partoprenu! Ni helpos vin paroli, perdi la timon kaj integri vin al la teamo.
Se vi havas dubojn, bv. voki al poŝtel 5540043941.
* Verkita de Mallely Martinez. Organizas: Ana Luisa Velasco.
Ensalutu aŭ registru por aldoni komentojn